
PRINCIPINA, GENUS NOVUM CYPERACEARUM 
AFRICANUM 

auctore 

H. UITTIEN. 

Principina Uitt., nov. genus Cyperacearum. 

Culmi robusti, foliati. Folia lata, linearia, trinervia. Inflores¬ 
centia corymboso-paniculata, multispiculata. Spiculae ("spicae”' 
multorum auctorum) parvae, multiflorae. Flores hermaphroditi 
("spiculae androgynae" auctorum) perianthio utriculiformi, com¬ 
presso, vix carinato, staminibus ("floribus masculinis monandris" 
auctorum) tribus, binis lateralibus tertio anteriore, ovario ("flore 
foemineo terminali nudo" auctorum) rostrato, basi angustato, haud 
stipitato, styli ramis ternis. Nux tri-costata, rugulosa. 

Generi Hypolytro L. C. Rich. proxima, a quo differt styli 
ramis tribus et nuce tri-costata. \A Thoracostacbyo et Paramapa- 
nia y quibuscum stigmatum numero convenit, et structura florum 
et perianthio connato et nucis forma longe diversa, faciliter dig¬ 
noscenda. Mapaniae potius affinis, sed ab omnibus speciebus huius 
generis inflorescentia a plerisque etiam perianthio connato dis¬ 
crepat. 

Nomen generis a nomine insulae natalis derivatum est. 

Species typica, adhuc unica: 

Principina grandis Uitt., nov. spec. 

Culmus (unus tantum adest) robustus, ultra i m longus, trigo¬ 
nus, laevis, sub inflorescentia scabriusculus, basi 4 mm, apice 3 mm 
diametro, 50 cm sub inflorescentia folio 3 cm lato,.... basi in 
vaginam 8 cm longam angustato praeditus. Folium (an basale vel 
caulinum nescio) 120 cm longum, medio 3 cm latum, apice sensim 
acutatum, lineare, coriaceum, trinerve, nervo mediano supra im¬ 
presso, subtus acute prominente, nervis binis principalibus crassis r 
viride, marginibus et nervo mediano parte inferiore laevibus r 
apicem versus parce scabris. 

Inflorescentia corymboso-paniculata, verticillata, anguste oblon¬ 
ga, 1 6 cm longa, internodiis, acute trigonis robustis scabris, imo 
6 cm, secundo 4.5 cm, tertio 2.5, quarto 1.5 cm longis, verticillo¬ 
rum ramis fere decem. Rami applanati, 1—1.5 mm lati, prophyllis 
lanceolatis membranaceis usque ad 7 mm longis basi valde turgidis 
cartilagineis flavescentibus praediti, scabriusculo, pro majore parte 
nudi, apice corymboso-ramificati, ramulis inferioribus 1 cm liongis 
spiculas plerumque, ternas fasciculatas gerentibus, superioribus mox 
decrescentibus, 3—i-spiculiferis, summis brevibus r-spiculatis, ra¬ 
mulorum prophyllis usque ad 3 mm longis, a bracteis paulo supe¬ 
ratis. Verticillum infimum, ramis * cm longis, bractea foliacea, 
40 cm- longa, 2.5 cm lata,, trinervi, acuta suffultum, verticillorum 
superiorum bracteae multo minores, io, ? 3,,, 2.5 cm longae. 

Spiculae ellipsoideae,. 3—5 mm longae,. 2—3 mm latae, multi¬ 
florae. Glumae 2.3 mm longae,, oblongae, obtusae, nervo excur¬ 
rente minute apiculatae, concavae, apice saltem coloratae. Florum 
perianthium 3* mm longum, utriculiforme, complanatum,, vix cari¬ 
natum, nervis lateralibus binis indistinctis, anguste oblongum, 
utrinque angustatum, glabrum, membranaceum. Stamina 3, uno 
anteriore, binis lateralibus* filamentis flaccidis linearibus, nervo 
mediano distincto obscuro,. 4.75 vel : 5 mm longis, longe exsertis, 
antheris fere omnibus jam delapsis, r.5 mm longis linearibus. 
Ovarium juvenile anguste ellipsoideum, laeve^ basi angustatum vix 
stipitatum, 1.25 mm longum, Vostro angusto,, oblongo-lineari 0.5 
mm longo praeditum, stylo tenui,. 1 mm longo, ramis 3, 1.2.5 mm 
longis, crassis e tubo perianthii exsertis. Ovulum unicum, basale, 
anatropum. 

Nux (una tantum adest) subglobosa, basi acuta, apice acuminata, 
3-carinata, 2.5 mm longa, lateribus convexis, rugis plerumque 
tribus longitudinalibus sinuosis, praeditis,, glabra, lutescens.. 

In insula Principe, in summo monte’ Pico Papagaio. Legit: 
A. W. ExelL, nr. 703, dd., 29-XII-1932, ait. 2200 ped. 

Typus in herbario Musei Britannici Londinis. 

Haec species- inflorescentia ramis denis subaequilongis quasi- 
verticillatim dispositis ab omnibus speciebus generum affinium 
distat. 

Spiculae Hypolytri species,, ut exempli loco H. nemorum P. 
Beauv. revocant. Perianthium connatum in Hypolytro usitatum, 
licet in illis semper carinatum et in carinis ciliolatum sit. Forma 
nucis ut in Mapania africana Boeck; rugae longitudinales sinuosae 
in speciebus africanis Hypolytri haud rarae. 

Hypolytro anomalo Steud. (Syn. PL Glum. II, 1855, p. 133) 
ab Urvilleo in Insula Franclae (Mauritio) collecto etiam stamina 
3 et styli rami 2—3 ascribuntur; aliis notis autem, ut ”spicis in 
paniculis axillaribus subbinis”, ovario puberulo, satis differt. Spe¬ 
cies semel tantum reperta nec planta a me visa. 

Grandis vocetur haec species, quia culmi, teste collectore, septem 
pedes alti sunt. 



